hotchpotch/miracl-hf-unified huggingface dataset:
साथी कुत्ता
साथी कुत्ते, मूल रूप से उन कुत्तों को कहते हैं जो की किसी विशेष कार्य के लिए नहीं बल्कि सिर्फ साथ देने के लिए पाले जाते हैं। कई प्रकार की कुत्तों की नसले, जैसे की खिलौना नसले सिर्फ मनोरंजन या दिल बहलाने के लिए राखी जाती है। वैसे कोई भी कुत्ते की नसल साथी कुत्ते के रूप में पाली जा सकती है। कई संरक्षक कुत्ते भी एक अछे साथी कुत्ते हो सकते हैं।
संरक्षक कुत्ता
संरक्षक कुत्ते मूलभूत रूप से उन कुत्तों को कहा जाता है जो की खास तोर पे सुरक्षा, किसी खतरे के खिलाफ सचेत करने व जान माल के हिफाजत के लिए पाले जाते है। इन्हें इस प्रकार का प्रशिक्षण दिया जाता है की यह अजनबी और जानकार में फर्क कर सके. वैसे कोई भी कुत्ते को संरक्षक के रूप में रखा जा सकता है पर कुछ कुत्तों की नसले खास तोर से सिर्फ इसलिए ही जाना पहचानी जाती व पाली जाती है।
शिकारी कुत्ता
शिकारी कुत्ते, कुत्तों की उन नसलो को कहा जाता है। जो की इंसानों को शिकार करने व उस सम्बन्धी जानकारी देने में मदद करते है। कई प्रकार के शिकारी कुत्ते व उनकी विशेष नसले पायी जाती है जो की कुछ विशेष कारणों से उपयोग में खास परिस्थितियों में प्रयोग में लायी जाती है। जैसे की सूंघने, देखेने, पकड़ने या इशारा करने की योग्यता.
हिमगाड़ी खींचने वाला कुत्ता
हिमगाड़ी खींचने वाले कुत्ते जिन्हें अंग्रेजी में स्लेज डोग्स भी कहा जाता है वो कुत्ते होते है जिन्हें विशेष तोर पे बनाई गयी एक काठी को खीचने के लिए प्रशिक्षित किया जाता है. यह मुख्य तोर पर झुण्ड में इस प्रकार की काठी या गाडी को खीचते है. इनके उपयोग ज्यादातर बर्फीले इलाको में स्वचालित बर्फ गाडी की जगह किया जाता है.
चरवाहा कुत्ता
चरवाहे कुत्ते जिन्हें कार्य उपयोगी कुत्ते भी कहा जाता है वो कुत्ते होते जिन्हें विशेष तौर पे पशुचारण या उस सम्बन्धी कार्य करने का प्रशिक्षण दिया जाता है। उन्हें यह सिखाया जाता है कि वो किसी विशेश आवाज़ जैसे की सीटी बजने पर कोई खास कार्य करे, जैसे की पशुओ को इखठा करना आदि।
मोनोफेलटिक
मोनोफेलटिक समूह जिसे क्लेड भी कहा जाता है वोह समूह होता है जिसमे की सभी शामिल जातीय या उपजातिया या तो विलुप्त हो चुकी है या इसके कगार पे है। ध्यान देने योगय है की जरूरी नहीं की इस समूह से सम्बंधित सभी अन्य समूह की भी सभी जातीया नष्ट हो चुकी हो. यह भी संभव होता है की एक समूह का विकास किसी अन्य हिस्से में हो रहा हो व उसके मुख्य समूह खतम हो चुके हो.
क्लेड शब्द को अंग्रेजी जिवविज्ञानी जूलियन हक्सले ने उतपतित किया था।
मिस्टर बीन्स
मिस्टर बीन्स जयपुर में सरदार पटर मार्ग स्थित एक लाउंज रेस्तरां है। यह कॉफ़ी, चॉकलेट से बने वयंजन व हुक्का परोसते है। यह प्रतिष्ठान कॉलेज की भीड़ के बीच प्रसिद्ध है।
जौनापुर दिल्ली
जौनापुर गाँव 1125 विक्रम संवत में चौधरी मेंडू अम्बाव्ता ने बसाया चौधरी मेंडू के छोटे भाई ने गाँव उल्लाबास बसाया (हरियाणा) अम्बाव्ता गुर्जर गौत्र है इसी कारण दोनों ही गाँव गुर्जर प्रभाव वाले क्षेत्र है
सेंट माइकल की गुफा
सेंट माइकल की गुफा (, ) जिब्राल्टर के अपर रॉक नेचर रिजर्व स्थान में स्थित चूना पत्थर की गुफाओं के संजाल को दिया गया नाम है। ये गुफाएँ समुद्र स्तर से 300 मीटर ऊपर स्थित हैं। यह रॉक ऑफ़ जिब्राल्टर के अंदर मौजूद 150 से भी अधिक गुफाओं में से सबसे अधिक पर्यटकों व अन्य आगंतुकों को आकर्षित करती हैं, एक वर्ष में लगभग 1,000,000 आगंतुक।
सभी कोठरियों में सबसे बड़ी का नाम कैथेड्रल गुफा है। यह एक प्रेक्षागृह का कार्य करती है। इसे प्रेक्षागृह में परिवर्तित इसलिए किया गया था क्योंकि इस कोठरी में प्राक्रतिक रूप से ही ध्वनिक गुण हैं। जो विशेषज्ञों के अनुसार स्वरों को एक समान और विश्वासयोग्य ध्वनि के प्रतिपादन में बढ़ाता और मिश्रित करता है। यह एक कंक्रीट मंच के साथ सुसज्जित है और यहाँ 100 से अधिक लोगों के बैठने की क्षमता है।
यह विभिन्न प्रकार के कार्यक्रमों जैसे नाटक व ध्वनि एवं प्रकाश कार्यक्रम का नियमित रूप से आयोजन स्थल रहा है। यहाँ पर ही मिस जिब्राल्टर सौंदर्य प्रतियोगिता का वार्षिक समारोह आयोजित किया जाता है। यहाँ पर विभिन्न प्रकार की संगीत शैलियों के समारोहों भी आयोजित होते हैं: ओपेरा से लेकर फिलहारमोनिक ऑर्केस्ट्रा व पॉप से लेकर रॉक संगीत। यहाँ जो प्रसिद्ध हस्तियों ने अपनी कला का प्रदर्शन किया है उनमें स्टीव होगार्थ और ब्रीड 77 भी शामिल हैं।
निवर्तमान समय में सेंट माइकल की गुफा सम्पूर्ण जिब्राल्टर में सबसे पर्यटकों के लिए सबसे मुख्य आकर्षण है। यह जनता के लिए प्रतिदिन खुलती है और सालाना लगभग 1,000,000 आगंतुकों को आकर्षित करती है। गुफा के प्रशिक्षण काफ़ी अच्छी तरह से विभिन्न प्रकार की रंग-बिरंगी रोशनियों द्वारा सुसज्जित हैं और आगंतुक गुफा के इतिहास के बारे में यहाँ पर लगी अनेक पट्टिकाओं द्वारा जान सकते हैं। सेंट माइकल की गुफा पर पैदल, गाड़ी, टैक्सी या केबल कार के द्वारा पहुँचा जा सकता है। एक टिकट का मूल्य 10 पाउण्ड स्टर्लिंग है, जिसमें द रॉक के अन्य दो मुख्य पर्यटक आकर्षण मूरिश कैसल और ग्रेट सीज़ टनल में जाने की अनुमति भी शामिल होती है।
जिब्राल्टर टूरिस्ट बोर्ड से कम से कम तीन दिन पहले सम्पर्क करने के पश्चात निचली सेंट माइकल की गुफा के निर्देशित टूर की व्यवस्था की जा सकती है। इस टूर का खर्चा 8 पाउण्ड स्टर्लिंग होता है और सम्पूर्ण टूर को पूरा होने में लगभग तीन घंटे का समय लगता है। गुफा पूरी तरह से प्राकृतिक अवस्था में है, हालांकि कृत्रिम प्रकाश द्वारा रौशनी रहती है और कई जगह छोटे बच्चों को मामूली चढ़ाई और चलने में मदद करने के लिए रस्सियाँ लगी हुई हैं। सुरक्षा हेलमेट प्रदान किए जाते हैं और आरामदायक गैर पर्ची के जूते पहननें की राय दी जाती है। समूह आकार न्यूनतम पाँच से लगभग दस तक की अधिकतम सीमा तक होता है। टूर की प्रकृति के कारण दस वर्ष की उम्र से छोटे बच्चों को गुफा में प्रवेश करने की अनुमति नहीं है।
वीरसेन
आचार्य वीरसेन आठवीँ शताब्दी के भारतीय गणितज्ञ एवं जैन दार्शनिक थे। वे प्रखर वक्ता एवं कवि भी थे। धवला उनकी सबसे प्रसिद्ध रचना है। 'जयधवला' के भी वे रचयिता हैं।
उन्होने स्तम्भस्थूण या 'फ्रस्टम' (frustum) का आयतन निकालने की विधि बतायी। वे 'अर्धच्छेद', 'त्रकच्छेद' और 'चतुर्थच्छेद' नाम के काँसेप्ट का प्रयोग करते थे। अर्धच्छेद में देखते हैं कि कोई संख्या कितनी बार में २ से विभाजित होकर अन्ततः १ हो जाती है। वस्तुतः यह २ आधार पर उस संख्या का लघुगणक (logx) की खोज है। इसी प्रकार 'त्रक्च्छेद' और 'चतुर्च्छेद' क्रमशः (logx) और (logx) हैं।
आचार्य वीरसेन ने किसी वृत्त की परिधि C और उसके व्यास d के बीच सम्बध के लिये एक सन्निकट सूत्र दिया :
d के बड़े मानों के लिये यह सूत्र पाई का मान लगभग π ≈ 355/113 = 3.14159292..., देता है। यह मान आर्यभट द्वारा आर्यभटीय में दिये गये मान π ≈ 3.1416 से अधिक शुद्ध है।
राजभवन (गोआ)
राजभवन (गोआ) भारत के गोवा राज्य के राज्यपाल का अधिकारिक आवास है। यह राज्य की राजधानी पणजी में स्थित है। भारत वीर वांचू गोवा के वर्तमान राज्यपाल हैं और उन्होंने ५ मई २०१२ को राज्यपाल का पद ग्रहण किया था।
राजभवन (जम्मू और कश्मीर), जम्मू
राजभवन जम्मू भारत के जम्मू और कश्मीर राज्य के राज्यपाल का अधिकारिक शीतकालीन आवास है। यह राज्य की शीतकालीन राजधानी जम्मू में स्थित है। नरिन्दर नाथ वोहरा जम्मू और कश्मीर के वर्तमान राज्यपाल हैं और उन्होंने २५ जून २००८ को राज्यपाल का पद ग्रहण किया था।
जम्मू का राजभवन वहाँ के महाराजा के बहुत से महलों, रणबीर महल, में से एक था जो वर्तमान में जम्मू और कश्मीर सरकार की किराएदारी में है। राजभवन प्रसिद्ध तावी नदी की ओर मुखाग्र है। यह १५.७५ एकड़ के। एत्रफल में फैला हुआ है और इसका एक विशाल दूर्वाक्षेत्र (लॉन) है जहाँ पर सभी कार्यक्रम आयोजित किए जाते हैं। भारत के आधिकारिक उच्च पदाधिकारी राज्य के जम्मू दौरे के दौरान यहीं रुकते हैं।
राजभवन (जम्मू और कश्मीर), श्रीनगर
राजभवन श्रीनगर भारत के जम्मू और कश्मीर राज्य के राज्यपाल का अधिकारिक ग्रीष्मकालीन आवास है। यह राज्य की ग्रीष्मकालीन राजधानी श्रीनगर में स्थित है। नरिन्दर नाथ वोहरा जम्मू और कश्मीर के वर्तमान राज्यपाल हैं और उन्होंने २५ जून २००८ को राज्यपाल का पद ग्रहण किया था।
श्रीनगर का राजभवन एक छोटा दो तलीय भवन है जिसका अधिकांश भाग काठ का बना हुआ है। इसके दूर्वाक्षेत्र (लॉन) बहुत हरा-भरा है यहाँ बहुत प्रकार के गुलाब और अन्य पुष्प हैं। भारत के आधिकारिक उच्च पदाधिकारी राज्य के श्रीनगर और कश्मीर दौरे के दौरान यहीं रुकते हैं।
राजभवन
राजभवन भारत के राज्यों के राज्यपालों के आधिकारिक आवास को कहते हैं। भारत के सभी २८ राज्यों के अपने-अपने राजभवन हैं और यह राज्य की राजधानियों में स्थित हैं। सभी राज्यों का प्रत्येक का एक राजभवन है केवल पाँच राज्यों को छोड़कर और यह राज्य हैं: जम्मू और कश्मीर (दो), तमिल नाडु (दो), पश्चिम बंगाल (दो), मध्य प्रदेश (दो) और महाराष्ट्र (चार)।
भारतीय राज्यों के राजभवन इस प्रकार हैं:
राजभवन (झारखण्ड)
राजभवन रांची भारत के झारखण्ड राज्य के राज्यपाल का आधिकारिक आवास है। यह राज्य की राजधानी राँची में स्थित है। रमेश बैस झारखण्ड के वर्तमान राज्यपाल हैं।
राजभवन ६२ एकड़ क्षेत्रफल में फैला हुआ है। इसका निर्माण सन् १९३० में आरम्भ हुआ था और मार्च १९९३ तक ७ लाख रुपए की लागत के साथ इसका निर्माण पूरा हो चुका था।
राजभवन (तमिल नाडु), चेन्नई
राजभवन चेन्नई भारत के तमिल नाडु राज्य के राज्यपाल का आधिकारिक आवास है। यह राज्य की राजधानी चेन्नई में स्थित है। के. रोसइया यहाँ के वर्तमान राज्यपाल हैं जिन्होंने ३१ अगस्त २०११ को पदभार ग्रहण किया था।
एफ १५ इगल
एफ-१५ ईगल एक लड़ाकू जेट विमान है। इसे मूलतः संयुक्त राज्य अमेरिका की मेकडोनल डगलस (बाद में बोइंग) कंपनी ने बनाया है। यह दुनिया भर में अपने अपराजित रिकॉर्ड के लिए जाना जाता है कि इसे एक बार भी दुश्मन के हवाई जहाज से मार नहीं गिराया गया है। यह मुख्य रूप से संयुक्त राज्य वायु सेना के ‍द्वारा उपयोग में लिया जाता है। यह इज़राइल, जापान, सऊदी अरब और दक्षिण कोरिया की वायु सेनाओं द्वारा भी प्रयोग में लिया जाता है। यह प्रक्षेपास्त्र (मिसाईलों) व गोली मारकर दुश्मन के लड़ाकू जेट विमानों का सामना कर सकता है।
मॉन्टेस्क्यू
मॉन्टेस्क्यू (फ्रेंच: de La Brède et de Montesquieu) (जनवरी १८, १६८९ - फरवरी १०, १७५५) फ्रांस के एक राजनैतिक विचारक, न्यायविद तथा उपन्यासकार थे। उन्होने शक्तियों के पृथक्करण का सिद्धान्त दिया। वे फ्रांस में ज्ञानोदय के प्रभावी और प्रख्यात प्रतिनिधि माने जाते हैं।
मॉन्टेस्क्यू की इतिहास, दर्शन, कानून और राजनीति में गहरी रुचि थी जिसके बदौलत वे एक व्यवसायी, न्यायविद, राजनीतिज्ञ, उपन्यासकार और राजनीतिक विचारक के रूप में विख्यात हैं। उन्हें प्राचीन राजनीति इतिहास का अच्छा ज्ञान था जिसका उपयोग करते हुए उन्होंने 1734 में रोमन लोगों के उत्थान और पतन पर लेख लिखे। राजनैतिक प्रगति के अध्ययन के लिए उन्होंने संपूर्ण यूरोप की यात्रा की। उन्होने इंग्लैण्ड में दो वर्ष बिताए और जॉन लॉक और ब्रिटिश संविधान से काफी प्रभावित रहे। उन्होंने यहां रह कर चार निबंध लिखे। उनका 'द स्पिरिट ऑफ लॉज़' (The Spirit of the Laws / कानून की आत्मा) नामक निबंध 1748 में छपा और संपूर्ण यूरोप में काफी चर्चित हुआ रहा। उसकी व्याख्या करते उन्होंने व्यवहार्य और स्वतंत्र राजतंत्र में सत्ता विभाजन का सिद्धांत दिया जिसके लिए वे आज तक प्रसिद्ध हैं।
राजभवन (तमिल नाडु), ऊटी
राजभवन ऊटी भारत के तमिल नाडु राज्य के राज्यपाल का आधिकारिक ग्रीष्मकालीन आवास है। यह तमिल नाडु के हिल स्टेशन ऊटी में स्थित है। के. रोसइया यहाँ के वर्तमान राज्यपाल हैं जिन्होंने ३१ अगस्त २०११ को पदभार ग्रहण किया था।
१८७६ में, सरकार द्वारा ऊपरी नॉर्वुड और निचले नॉर्वुड को खरीदने का निर्णय लिया गया, जो उस समय ल्वैरेन्स आश्रयालय के पास था और ऊटाकामुण्ड (ऊटी) में सरकारी आवास निर्माण के प्रयास आरम्भ किए गए। बकिंघम के ड्यूक, जिन्होंने इस खरीद की पहल की थी, ने दोनों नॉर्वुड (ऊपरी और निचले) और गार्डन कॉटेज को अपने स्वामित्व में ले लिया। एक बार के निवास के पश्चात, गवर्नर इस बात को लेकर आश्वस्त था की ऊपरी नॉर्वुड गवर्नर के रहने के लिए उपयुक्त स्थान नहीं है। मद्रास लौटने के तुरन्त बाद ही, ड्यूक ने दो तलीय भवन का प्रस्ताव रखा जो गवर्नर के परिवार के लिए सम्पूर्ण निवास और सार्वजनिक अगवानी कमरे वहन कर सके। १८७८ और १८८१ के मध्य सरकारी निवास के निर्माण के लिए विभिन्न मूल्यानुमान तैयार किए गए और ४,०२,९१४ रुपए के अन्तिम मूल्यानुमान को स्वीकृत किया गया। लेकिन इस मूल्यानुमान में भवन को सुस्सजित करने की लागत सम्मिलित नहीं थी और इसलिए जुलाई १८८८ में एक विस्तृत मूल्यानुमान तैयार किया गया जो ७,७९,१५० रूपए का था। आखिरकार सरकारी निवास ७,८२,६३३ रुपए की लागत के साथ तैयार हुआ।
१८९९ में इस भवन में उपकक्षों के साथ एक बॉल रूम जोड़ा गया और १९०४ में पूरे परिसर के लिए विद्युत प्रतिष्ठापन स्वीकृत और प्रतिष्ठापित किया गया। सरकारी निवास के निर्माण-काल के दौरान ड्यूक का निवास ऊपरी नॉर्वुड में रहा और जो निरन्तर इस काम की निगरानी करता और परियोजना परिवर्तन और सुझाव देता रहा। सर आर्थुर हैवलॉक ने इस भवन की आन्तरिक रूपरेखा में मूल भवन भवन से बहुत अघिक सुधार किए विशेषकर बॉल रूम को सजाने में। स्वतन्त्रता के बाद सरकारी निवास का नाम राज भवन रखा गया।
ऊटी के राजभवन का वर्तमान क्षेत्रफल ८६.७२ एकड़ है। मुख्य भवन का न्याधार क्षेत्रफल २९,५०५ वर्ग फ़ीट है और जिसमें एक विशाल बैंक्वैट हॉल, बॉल रूम, स्वागत और अगवानी कमरें, सत्रह अतिथि कमरे और कार्यालय सम्बन्धी कमरे हैं। यह राजभवन समुद्र-तल से २,३०३० मीटर की ऊँचाई पर स्थित है और यहाँ मौसम ऊष्ण रहता है और वार्षिक वर्षाफल १,४०० मिमी है।
क्रियाक्रमकरी
क्रियाक्रमकरी (Kriyā-kramakarī) केरलीय गणित सम्प्रदाय के शंकर वारियर और नारायण द्वारा संस्कृत में रचित टीका ग्रन्थ है। यह भास्कर द्वितीय द्वारा रचित लीलावती नामक गणित ग्रन्थ की टीका है। 'क्रियाक्रमकरी' का शाब्दिक अर्थ है - 'गणितीय संक्रियाएँ करने वाली' ('Operational Techniques')
क्रियाक्रमकरी और ज्येष्ठदेव द्वारा विरचित युक्तिभाषा से ही केरलीय गणित सम्प्रदाय के संस्थापक संगमग्राम के माधव के बारे में जानकारी मिलती है।
संयुक्त प्रान्त आगरा व अवध
आगरा एवं अवध का संयुक्त प्रान्त (United Provinces of Agra and Oudh) भारत पर ब्रितानी शासन के समय भारत का एक प्रान्त था जिसका अस्तित्व १९०२ से १९४७ तक रहा। भारत सरकार अधिनियम, १९३५ के अनुसार इसका आधिकारिक नाम संक्षिप्त करके केवल 'संयुक्त प्रान्त' या युनाइटेड प्रोविंस' कर दिया गया था। १९४७ में भारत के स्वतन्त्र होने के बाद १९५० तक यह इसी नाम से भारत का एक राज्य बना रहा। इस संयुक्त प्रान्त के अन्तर्गत आने वाले क्षेत्र वर्तमान समय में उत्तर प्रदेश और उत्तराखण्ड में है। सन १८५६ से लेकर १९०२ तक संयुक्त प्रान्त दो अलग-अलग प्रान्तों के रूप में था, उत्तर-पश्चिमी प्रान्त तथा अवध प्रान्त।
उस समय सामान्यतः इसे संयुक्त प्रान्त (अंग्रेजी में यू॰पी॰) के नाम से भी जानते थे। यह संयुक्त प्रान्त लगभग एक शताब्दी १८५६ से १९४७ तक अस्तित्व में बना रहा। इस प्रान्त में ब्रिटिश काल के दौरान रामपुर व टिहरी गढ़वाल जैसी स्वतन्त्र रियासतें भी शामिल थीं। २५ जनवरी १९५० को भारतीय संविधान की घोषणा से एक दिन पूर्व सरदार बल्लभ भाई पटेल ने इन सभी रियासतों को मिलाकर इसे उत्तर प्रदेश नाम दिया था।
३ जनवरी १९२१ को जो राज्य पूर्णतः ब्रिटिश भारत का अंग बन गया था उसे स्वतन्त्र भारत में २०वीं सदी के जाते-जाते सन् २००० में पुनः विभाजित कर उत्तरांचल (और बाद में उत्तराखण्ड) राज्य को स्थापित किया गया।
हिन्दुस्तान में १८वीं सदी तक, एक समय का वृहद मुगल साम्राज्य आन्तरिक क्लेशों के कारण ध्वस्त हो रहा था। अन्य कारण थे दक्कन से मराठों, बंगाल से अंग्रेज़ों और अफ़्गानिस्तान से अफ़गानों का विस्तार। उस सदी के मध्य तक, वर्तमान उत्तर प्रदेश बहुत से राज्यों में विभक्त कर दिया गया, मसलन मध्य और पूर्व में अवध, जिस पर किसी नवाब का शासन था और जिसकी मुगल साम्राज्य के प्रति निष्ठा थी अत: वह स्वतन्त्र था; पूर्व में रुहेलखण्ड जिस पर अफ़गानों का शासन था; मराठा, जिनका दक्षिण में बुन्देलखण्ड पर नियन्त्रण था और मुगल साम्राज्य जिनका समस्त दोआब (गंगा और यमुना नदियों के मध्य की भू-पट्टी) और दिल्ली पर नियन्त्रण था।
२२ मार्च १९०२ को आगरा व अवध नाम की दो प्रेसीडेंसी को मिलाकर बनाये गये संयुक्त प्रान्त आगरा व अवध के पहले उप राज्यपाल (लेफ्टीनेण्ट गवर्नर) थे सर जेम्स जॉन डिग्गस ला टशे (अंग्रेजी:Sir James John Digges La Touche)। ३ जनवरी १९२१ से यह राज्य पूर्णत: ब्रिटिश भारत का अंग बन गया और सर स्पेंसर हरकोर्ट बटलर (अंग्रेजी:Sir Spencer Harcourt Butler) इसके पहले राज्यपाल (गवर्नर) नियुक्त किये गये। १ अप्रैल १९३७ से इसे संयुक्त प्रान्त या यू॰पी॰ कहा जाने लगा। १ अप्रैल १९४६ को इसे स्वायत्तशासी प्रान्त घोषित किया गया और गोविन्द बल्लभ पन्त इसके पहले मुख्य मन्त्री बने। अंग्रेजों द्वारा भारतीय राष्ट्रीय कांग्रेस को सत्ता हन्तान्तरण हेतु अस्थायी रूप से बनायी गयी अन्तरिम सरकार की व्यवस्था के तहत ऐसा किया गया था। १५ अगस्त १९४७ तक पण्डित गोविन्द बल्लभ पन्त ब्रिटिश सरकार द्वारा घोषित स्वायत्तशासी प्रान्त यू॰पी॰ के मुख्य मन्त्री रहे। इसके अन्तिम गवर्नर थे सर फ्रांसिस वर्नर विली (अंग्रेजी: Sir Francis Verner Wylie)। १५ अगस्त १९४७ को इसे स्वतन्त्र भारत का हिस्सा बना दिया गया।
जिसे आजकल उत्तर प्रदेश या अंग्रेजी में यू॰पी॰ कहते हैं उसमें ब्रिटिश काल के दौरान रामपुर व टिहरी गढ़वाल जैसी स्वतन्त्र रियासतें शामिल थीं। २५ जनवरी १९५० को भारतीय संविधान की घोषणा से एक दिन पूर्व सरदार बल्लभ भाई पटेल के प्रयास से इसे उत्तर प्रदेश नाम दिया गया।
आगरा और अवध के संयुक्त प्रांत के ४८ जिलों को ९ मंडल(डिवीजनों) में बांटा गया था संयुक्त प्रान्त के रियासत(रजवाड़े)
कुट्टक
कुट्टक रैखिक डायोफैंटीय समीकरणों के पूर्णांक हल निकालने की विधि (algorithm) हैं जो भारतीय गणित में बहुत प्रसिद्ध हैं।
आर्यभट ने रैखिक डायोफैंटीय समीकरण का हल निकालने का अल्गोरिद्म, आर्यभटीय के गणितपाद के श्लोक ३२-३३ में दिया है जो निम्नलिखित है-
भास्कर प्रथम द्वारा उपरोक्त श्लोकों की व्याख्या को ध्यान में रखते हुए विभूतिभूषण दत्त ने इन श्लोकों का निम्नलिखित अर्थ दिया है-
राज निवास, दिल्ली
राज निवास भारत की राजधानी दिल्ली के लूटेनण्ट गवर्नर का आधिकारिक आवास है। यह दिल्ली में राज निवास मार्ग पर स्थित है। दिल्ली के वर्तमान लूटेनण्ट गवर्नर अर्थात इस भवन के वर्तमान निवासी तेजेन्द्र खन्ना हैं जो ९ अप्रैल २००७ को इस पद पर आसीन हुए।
सिक्किम के राज्यपालों की सूची
यह भारतीय राज्य सिक्किम के राज्यपालों की सूची है
ऐसीऐजेड सी.२
ऐसीऐजेड सी.२ (ACZA C.2 / Ateliers de Contructions Aeronautique de Zeebruge) एक बेल्जियन मूलरूप शुरुवाती लड़ाकू विमान था। यह पूर्ण रूप से ड्यूरालुमिन धातु से बनाया गया था। यह अपने समय की हिसाब से सन १९२६ में एक उन्नत विमान था। इसका बेल्जियन वायु सेना ने परिक्षण बेशक किया पर इस विमान को बनाने का कभी कोई आदेश प्राप्त नहीं हुआ। २५ जनवरी १९३३ को प्रथम और आखरी बचा ऐसीऐजेड सी.२ टक्कर से नष्ट हो गया।
शाही विमान कारखाना एस.ई.२
रॉयल विमान फैक्टरी एस.ई.२ (स्काउट प्रायोगिक) एक प्रारंभिक एकल सीट ब्रिटिश स्काउट विमान था। इसका डिजाइन १९१३ में बीएस१ के रूप में रॉयल विमान फैक्टरी में बनाया गया और इसका प्रोटोटाइप रॉयल फ्लाइंग कोर द्वारा प्रथम विश्व युद्ध के शुरुआती महीनों में पश्चिमी मोर्चे पर संचालित व इस्तेमाल में आने से पहले कई बार बदला गया। इसे आखिरकार १७ फ़रवरी १९१४ को रॉयल फ्लाइंग कोर की पांचवी स्कुआडरन को इस्तेमाल के लिए क्रम संख्या ६०९ के साथ दिया गया जहा इसने सफल प्रदर्शन किया व बाद मे इसे तीसरी स्कुआडरन को भी सोपा गया। इसने प्रथम विश्व युद्ध में अंग्रेज़ी जलग्रीवा के पार जाकर युद्ध में हिसा लिया।
जिब्राल्टर-स्पेन सीमा
जिब्राल्टर-स्पेन सीमा जिब्राल्टर और स्पेन के बिच की सीमा है। इसे स्पैनिश में: ला फ्रोंटेरा डी जिब्राल्टर () या सामान्य तौर पर द फ्रंटियर कहते है।
अंजन टीवी
अंजन टीवी भोजपुरी भाषा का मनोरंजन टीवी चैनल है। यह एएपी मीडिया प्राइवेट लि. का उपक्रम है। अंजन टीवी पर योग, संगीत, फिल्म, धारावाहिक, ट्रेवल, भक्ति, रियलिटी शो, कोमेडी शो, लाइफ स्टाइल आ खाना खजाना से जुड़ेँ कार्यक्रम पेश किए जाते हैं। अंजन चैनल की टैग लाइन “जियोहर पल“ के बारे में चैनल के हेड मंजीत हंस बताते हैं कि जीवन अनमोल है।
क्लेड
क्लेड () या जीवशाखा जीव जातियों का ऐसा समूह होता है जिसमें कोई जाति और उससे विकसित हुई सभी जातियाँ शामिल होती हैं। जीववैज्ञानिक वर्गीकरण में क्लेड जीवन वृक्ष की एक शाखा होती है। 'क्लेड' शब्द बहुत नया है और १९५८ में ब्रिटिश जीववैज्ञानिक जूलियन हक्सली ने गढ़ा था। क्लेडिकी के विज्ञान में सभी जीवों को उनके क्लेडों के आधार पर वर्गीकृत करके उनका अध्ययन किया जाता है।
सर्सी
यूनानी पुराकथाओं में सर्सी (; यूनानी Κίρκη "बाज") जादू की एक अप्रधान देवी (कुछ विवरणों में अप्सरा, जादूगरनी, मायाविनी अथवा तांत्रिक) हैं, जिनका वर्णन होमर के महाकाव्य " ओडिसी" में "देवियों में सबसे सुंदर" और ईआ द्वीप की निवासिनी के रूप में किया गया है।
अधिकतर विवरणों में सर्सी को सूर्य के देवता हीलिओस और सामुद्रिक देवी पर्सी की पुत्री, सुनहरे ऊन के रक्षक ईतिस, पर्सिस और पसिफ़ेई की बहन, राजा मिनोस की पत्नी और मिनोटॉर कि माँ बताया गया है। अन्य विवरण उन्हें तंत्र-मंत्र की देवी हेकेट की पुत्री बताते हैं।
सर्सी अपने जड़ी-बूटियों तथा औषधियों के ज्ञान और अपने विरोधियों कों अपने मायावी पेयों तथा अपनी जादुई छड़ी के प्रयोग से पशुओं के रूप में बदल देने की शक्ति के लिए प्रसिद्ध थीं।
टैक्सोन
टैक्सोन () या वर्गक जीववैज्ञानिक वर्गीकरण के क्षेत्र में जीवों की जातियों के ऐसे समूह को कहा जाता है जो किसी वर्गकर्ता के मत में एक ईकाई है, यानि जिसकी सदस्य जातियाँ एक-दूसरे से कोई मेल या सम्बन्ध रखती हैं जिस वजह से उनके एक श्रेणी में डाला जा रहा है। अलग-अलग जीववैज्ञानिक अपने विवेकानुसार यह टैक्सोन परिभाषित कर सकते हैं इसलिए उनमें आपसी मतभेद भी आम होता रहता है।
जीववैज्ञानिकों के नज़रिए में ऐसा टैक्सोन जो वास्तविक प्राकृतिक श्रेणियाँ दिखाए वह 'अच्छा' होता है और ऐसा टैक्सोन जो कृत्रिम रूप से ज़बरदस्ती ऐसी जातियों को एक श्रेणी में डाल दे जिनका आपस में प्राकृतिक सम्बन्ध नहीं है वह 'बुरा' या 'ग़लत' होता है। आधुनिक काल में अधिकतर जीववैज्ञानिक क्रम विकास (एवोल्यूशन) पर आधारित टैक्सोनों को अच्छा मानते हैं, यानि ऐसे टैक्सोन पसंद करते हैं जो क्लेडों पर आधारित हों (ऐसे समूह जिसमें कोई जाति और उस से क्रम विकास में उत्पन्न हर जाति शामिल हो)। इसके बावजूद सरीसृप (रेपटिलिया) जैसे कुछ ऐसे टैक्सोन हैं जो क्लेड नहीं हैं लेकिन जिन्हें काफ़ी समर्थन मिलता है।
आधुनिक जीववैज्ञानिक वर्गीकरण व्यवस्था में किसी टैक्सोन का ऊपरी या निचला स्थान हो सकता है। उदाहरण के लिए मानव जाति 'होमो' () नामक टैक्सोन में आती है जिसमें निअंडरथल मानव (विलुप्त) जैसी और भी अन्य जातियाँ आती हैं। इस टैक्सोन को वर्गीकरण में जीववैज्ञानिक वंश का दर्जा मिला है। यह टैक्सोन एक और भी विस्तृत टैक्सोन में शामिल है जिसमें होमो-वंश जातियों के अलावा चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं - इस टैक्सोन को मानवनुमा () कहा जा सकता है। जीववैज्ञानिक वर्गीकरण में 'मानवनुमा' (होमिनिडाए) को जीववैज्ञानिक कुल का दर्जा मिला है जिसमें कई वंश शामिल हैं।
वर्गानुवंशिकी
वर्गानुवंशिकी या फ़ाइलोजेनेटिक्स​ () जीवों के बीच के क्रम-विकास (एवोल्यूशन) के सम्बन्ध के अध्ययन का नाम है। इसमें उनके आनुवांशिकी (जेनेटिक्स) लक्षणों की तुलना उनके डी॰ऍन॰ए॰ और प्रोटीन अणुओं का परीक्षण करके की जाती है और यह दावे किये जाते हैं कि कौनसी जातियाँ किन अन्य जातियों से विकसित हुई हैं। इसमें कुछ विलुप्त हुई जातियों के अध्ययन में कठिनाई आती है जिनकी कोई भी आनुवांशिक सामग्री विश्व में नहीं बची है - उन जीवों के लिए उनके जीवाश्म (फ़ॉसिल​) अवशेषों को परखकर क्रम-विकास संबंधों को समझने की कोशिश की जाती है। वर्गानुवंशिकी से पता चलता है कि विभिन्न जातियों और जीववैज्ञानिक वर्गों की क्रम-विकास द्वारा उत्पत्ति का इतिहास क्या है। आधुनिक युग में जीववैज्ञानिक इस जानकारी के आधार पर जीवों की जातियों को भिन्न क्लेडों में वर्गीकृत करके जीवन वृक्ष में आयोजित करते हैं।
क्रमविकास में जीव-जातियों (स्पीशीज़) के समुदाय समय के साथ बदलते हैं - या तो उनसे नई जातियाँ उत्पन्न होती हैं, या दो जातियाँ आपस में मिश्रित होती हैं (जिसे 'संकरण' कहते हैं), या फिर जाति विलुप्त हो जाति है। यह सभी प्रक्रियाएँ एक वर्गानुवंशिक वृक्ष () में दर्शाई जा सकती है। ऐसे वृक्षों में तीन प्रकार के समूह बनाए जाते हैं:
नियततापी प्राणी
नियततापी या गर्मरक्ती () प्राणियों की ऐसे जातियों को कहा जाता है जिनके रक्त का तापमान अन्य शीतरक्ती जानवरों की तुलना में अधिक होता है और जो अपनी अंदरूनी चयापचय प्रक्रियाओं के द्वारा अपनी ऊष्मीय समस्थिति बहाल रखते हैं। प्राणी-जगत में यह लक्षण पक्षियों और स्तनधारियों (मैमलों) के हैं। गर्मरक्ती जानवर सर्द परिस्थितियों में भी अपना अंदरूनी तापमान ऊँचा रख पाते हैं और वे अक्सर ऐसा ठिठुर कर करते हैं, जबकि शीतरक्ती जानवरों का तापमान वही हो जाता है जो उनके इर्द-गिर्द के वातावरण का है।
बाह्ययोष्मी
बाह्ययोष्मी या ऍक्टोथर्म​ () ऐसे जीवों को कहा जाता है जिनकी अंदरूनी प्रक्रियाओं की भूमिका उनके शरीर के तापमान पर नियंत्रण रखने में बहुत कम हो या बिलकुल ही न हो। ऐसे जीव (उदाहरण: मेंढक) अपने बदन में गर्मी रखने के लिए आसपास के वातावरण में मौजूद गरमाहट के स्रोतों का प्रयोग करते हैं। जहाँ गर्मरक्ती प्राणी अपने शरीर का तापमान स्थिर रखने में उर्जा ख़र्च करते हैं वहाँ बाह्ययोष्मी प्राणी अपने शरीर की प्रक्रियाओं को अधिक किफ़ायत​ से चलाते हैं। बाह्ययोष्मी जीव अक्सर अपने आप को गर्म रखने के लिए धूप में जा बैठते हैं या गर्म स्थान ढूंढते हैं।
अनियततापी प्राणी
अनियततापी प्राणी या शीतरक्ती () प्राणियों के शरीर के अंदरूनी तापमान और उष्मीयता से सम्बंधित लक्षणों के समूह के लिए एक सामान्य नाम है जिसमें यह शामिल हैं:
पारंपरिक जीव विज्ञान में शीतरक्ती प्राणियों के विपरीत गर्मरक्ती जानवर माने जाते थे, जिनका शरीर अपने तापमान को स्वयं संतुलित रखता है।
राजभवन (त्रिपुरा)
राजभवन अगरतला भारत के त्रिपुरा राज्य के राज्यपाल का आधिकारिक आवास है। यह राज्य की राजधानी अगरतला में स्थित है। डी. यशवन्तराव पाटिल त्रिपुरा के वर्तनाम राज्यपाल हैं।
अगरतला राजभवन, कुंजाबन, अगरतला में स्थित है। इसका कुल क्षेत्रफल १.७६ हैक्टेयर है। इसका निर्माण १९१७ में महाराजा बिरेन्द्र किशोर माणिक्य (१९०९-१९२३) द्वारा करवाया गया था और इसे अब राजभवन के नाम से जाना जाता है।
मोरेन सौल्निएर एल
मोरेन सौल्निएर एल एक फ्रेंच छत्र पंख, एक या दो सीट वाला प्रथम विश्व युद्ध का लड़ाकू विमान था। जब इनमे एकल मशीन गन लगाईं गयी जो की प्रोपेल्लर के चाप के माध्यम से गोलिया दागती थी, एल प्रकार के विमान कुछ पहले सफल लड़ाकू विमानों में शामिल हो गए। अपनी इस प्रभाव के वजह से इसने लड़ाकू विमानों के विकास में हथियारों की दौड़ शुरू कर दी और इस प्रकार एल तेजी से अप्रचलित भी हो गया क्यों की इससे उन्नत विमान पहले से भी तेजी से आने लगे.
इसे सबसे पहले सन १९१४ में बनाया गया व इसके उत्पादन बंद होने तक ऐसे ६०० विमान बनाए जा चुके थे। इसे कई देशो ने काम में लिया पर मुख्य तोर पे शाही फ़्लाइंग कोर, शाही नौसेना की वायु सेना व फ्रांस की वायु सेना ने काम में लिया।.
नोदक (वायुयान)
वायुयान के नोदक (), जिन्हें एयरस्क्रू (, अर्थ: हवाई पेच) भी कहते हैं, हवाई जहाज़ों पर लगे ऐसे पंखेनुमा यंत्र होते हैं जिनसे विमानों के इंजनों द्वारा उत्पन्न घूर्णन (रोटेशन) का प्रयोग हवा को पीछे की ओर फेंककर विमान को आगे की तरफ़ धकेलने के लिए किया जाता है। बीते दिनों में हवाई नोदकों को लकड़ी से बनाया जाता था और बाद में इन्हें धातु से बनाया जाने लगा। आधुनिक युग में यह मिश्रित पदार्थों से बनते हैं। नोदकों के पंखों का रुझाव () एक महत्वपूर्ण पहलु होता है और हवा उसी के अनुसार विमान को आगे की तरफ़ धकेलती है। अच्छे नोदकों के पंखे मुड़े हुए होते हैं, क्योंकि सर्वाधिक धक्का प्राप्त करने के लिए यह आवश्यक है कि हवा-बहाव की दिशा के साथ उनका कोण (ऐंगल) नोदक के केंद्र में अलग और पंखों के अंत में अलग हो। वैज्ञानिक अध्ययन की दृष्टि से नोदकों के ऊपर से होते वायु प्रवाह और विमान के पंख के ऊपर से होते प्रवाह में बहुत सामानताएँ हैं।
नियूपोर्ट १०
नियूपोर्ट १० एक फ़्रांसिसी बाईप्लेन था जो की प्रथम विश्व युद्ध में सामान्य उपयोग के लिए बनाया गया था। इसे सन १९१४ में डिजाइनर गुस्ताव दिलागे ने फ़्रांसिसी वायुसेना के लिए बनाया था। इस विमान के दो प्रकार बनाए गए। १० ऐवि में गनर आगे और पाईलट पीछे बैठते और १० ऐआर में पाइलट आगे और गनर पीछे बैठते.
इसे विभिन् देशो ने सेवा में लिया। इसकी अधिकतम गति १३९ किलोमीटर प्रतिघंटा व अधिकतम उचाई सीमा १५००० फूट थी। यह ४१० फिट प्रति मिनट के हिसाब से उप्पर चड सकता था और अधिकतम २.५ घंटे हवा में रहकर उड़ान भर सकता था। इसमें एक लुईस मशीन गन उप्परी पंख के उप्पर लगी हुई थी। ऐसे ३०० से भी अधिक विमान बनाये गए।
मशीन गन
मशीन गन एक ऐसी बन्दूक है जो की स्वचालित रूप से एक के बाद कई गोलिया कई सो प्रति मिनट की रफ़्तार से एक साथ दाग सकती है। इन्हें मूल रूप से सब मशीन गन भी कहा जाता है। यह या तो किसी स्टैंड के उप्पर लगाके के व उस के सहयोग से प्रयोग में ली जाती है या इनके हलके प्रकार सीधे हाथ में लेकर प्रयोग में लिए जाते है। इसके लगातार गोली चलाने के दो तरीके है। कुछ मशीन गन सीधे पिस्टन का प्रयोग करती है व आजकल ज्यादातर गैस से स्वचालित पिस्टन का.
प्रथम व द्वितीय विश्व युद्ध में अपनी बर्बर मारने की शक्ति की वजह से पूरे विश्व की सेनाओं में यह काफी प्रचिलित हुई. कई वैज्ञानिक इसे पीछेले १०० सालो में हुए सबसे महत्वपूर्ण अविष्कारो में से एक मानते है।
गोडजिला २०००: मिलेनियम
गोडजिला २०००: मिलेनियम (जापानी: ゴジラ2000 ミレニアム "Gojira Nisen: Mireniamu", अंग्रेजी: Godzilla 2000: Millennium) एक 1999 जापानी विज्ञान कथा काईजू फिल्म है।
संज्ञान
संज्ञान () कुछ महत्वपूर्ण मानसिक प्रक्रियाओं का सामूहिक नाम है, जिनमें ध्यान, स्मरण, निर्णय लेना, भाषा-निपुणता और समस्याएँ हल करना शामिल है। संज्ञान का अध्ययन मनोविज्ञान, दर्शनशास्त्र, भाषाविज्ञान, कंप्यूटर विज्ञान और विज्ञान की कई अन्य शाखाओं के लिए ज़रूरी है। मोटे तौर पर संज्ञान दुनिया से जानकारी लेकर फिर उसके बारे में अवधारणाएँ बनाकर उसे समझने की प्रक्रिया को भी कहा जा सकता है।
‘संज्ञान’ शब्द का अर्थ है ‘जानना’ या ‘समझना’। यह एक ऐसी बौद्धिक प्रक्रिया है जिसमें विचारों के द्वारा ज्ञान प्राप्त किया जाता है। संज्ञानात्मक विकास शब्द का प्रयोग मानसिक विकास के व्यापक अर्थ में किया जाता है जिसमें बुद्धि के अतिरिक्त सूचना का प्रत्यक्षीकरण (perception), पहचान (recognition), प्रत्याह्वान (remembering) और व्याख्या आता है। अतः संज्ञान में मानव की विभिन्न मानसिक गतिविधियों का समन्वय होता है। मनोवैज्ञानिक ‘संज्ञान’ का प्रयोग ज्ञान प्राप्त करने की प्रक्रिया के रूप में करते हैं। 'संज्ञानात्मक मनोविज्ञान' शब्द का प्रयोग गुस्ताव नाइसर (Ulric Gustav Neisser) ने अपनी पुस्तक ‘संज्ञानात्मक मनोविज्ञान’ में सन् 1967 ई0 में किया था। संज्ञानात्मक विकास इस बात पर जोर देता है कि मनुष्य किस प्रकार तथ्यों को ग्रहण करता है और किस प्रकार उसका उत्तर देता है। संज्ञान उस मानसिक प्रक्रिया को सम्बोधित करता है जिसमें चिन्तन, स्मरण, अधिगम और भाषा के प्रयोग का समावेश होता है। जब हम शिक्षण और सीखने की प्रक्रिया में संज्ञानात्मक पक्ष पर बल देते है तो इसका अर्थ है कि हम तथ्यों और अवधारणाओं की समझ पर बल देते हैं।
यदि हम विभिन्न अवधारणाओं के मध्य के सम्बन्धों को समझ लेते हैं तो हमारी संज्ञानात्मक समझ में वृद्धि होती है। संज्ञानात्मक सिद्धान्त इस बात पर बल देता है कि व्यक्ति किस प्रकार सोचता है, किस प्रकार महसूस करता है और किस प्रकार व्यवहार करता है। यह सम्पूर्ण प्रक्रिया अपने अन्दर ज्ञान के सभी रूपों यथा स्मृति, चिन्तन, प्रेरणा और प्रत्यक्षण को शामिल करती है
कॉफ़ीख़ाना
कॉफ़ीख़ाना, कॉफ़ीघर या कॉफ़ीहाउस () ऐसे स्थान को बोलते हैं जो ग्राहकों को कॉफ़ी का पेय बनाकर पिलाए। यह बहुत हद तक चायख़ाने की तरह होता है और इसे एक प्रकार का विशेष रेस्तरां समझा जा सकता है। अक्सर इसमें कॉफ़ी के साथ-साथ चाय, चॉकलेट पेय और हलकी खाने की चीज़ें भी उपलब्ध होती हैं। यूरोप, तुर्की, ईरान और मध्य पूर्व के अन्य भागों में कॉफ़ीख़ानों का बहुत रिवाज है। अरब देशों और मध्य पूर्व के अन्य हिस्सों के कॉफ़ीख़ानों में अक्सर हुक़्क़े भी मिलते हैं। भारतीय उपमहाद्वीप में भी कुछ स्थानों पर कॉफ़ीख़ाने मौजूद हैं।
विश्व के कई स्थानों में कॉफ़ीख़ानों का गहरा सांस्कृतिक महत्व है। उत्तर भारत के चायख़ानों की तरह वही लोगों के मिलने का स्थान होते हैं। अक्सर लेखक अपनी लिखाईयाँ कॉफ़ीख़ानों में रचते हैं। अपने स्थाई ग्राहकों के लिए कॉफ़ीख़ाने एक अनौपचारिक सभा-स्थल का काम देते हैं।
ज़ुन्गारिया
ज़ुन्गारिया () मध्य एशिया का एक ऐतिहासिक क्षेत्र है जिसमें चीन द्वारा नियंत्रित शिनजियांग प्रांत का उत्तरी भाग, मंगोलिया का कुछ पश्चिमी अंश और काज़ाख़स्तान का थोड़ा पूर्वी हिस्सा शामिल है। कुल मिलकर ऐतिहासिक ज़ुन्गारिया का क्षेत्रफल लगभग ७,७७,००० वर्ग किमी है।
शिनजियांग को तियान शान की पर्वत शृंखला दो भागों में बांटती है - उत्तरी भाग ज़ुन्गारिया है, जबकि उस से दक्षिण में तारिम द्रोणी आती है। हालांकि दोनों ही क्षेत्रों में जल की कमी है, फिर भी तारिम इलाक़ा अधिक शुष्क है। लेकिन जहाँ तियान शान के पहाड़ सर्दियों में साइबेरिया से आने वाली ठंडी ध्रुवीय हवाओं को तारिम द्रोणी में आने से रोक देते हैं वहाँ यह हवाएँ ज़ुन्गारिया में बहुत सर्दी पैदा करती हैं।
बाईप्लेन
बाईप्लेन' एक ऐसे विमान को कहते है जिसके की दो आरोपित मुख्य पंख होते है व वो दोनों एक साथ एक के ऊपर एक जुड़े हुए होते है। इस प्रकार के विमान की खास पहचान इसके ये ही दो पंख होते है।
राइट बंधुओं के राईट फ्लायर विमान में भी बाईप्लेन संरचना का प्रयोग किया गया था व विमानन क्रांति के शुरुआती सालों में बाईप्लेन रचना ही मुख्य रूप से विमानों की बनावट में काम में लाई गयी। पर धीरे धीरे तकनीक में आये बदलाव, तेज गति की चाहत व नए प्रकार के विमानों की रचना से यह पुराना पड़ गया व इसकी जगह १९३० तक सामान्य २ पंख वाले विमानों ने ले ली।
ब्रिस्टल स्काउट
ब्रिस्टल स्काउट एक सादा, एकल सीट, रोटरी इंजन वाला बाईप्लेन था जो की मूलतः नागरिक दौड के लिए बनाया गया था व बाद मे जिसका की प्रयोग हलके लड़ाकू व टोही विमान के रूप में हुआ। इसे ब्रिटिश और कोलोनिअल एरोप्लेन कंपनी के चित्रणकरता फ्रंक बार्नवेल ने बनाया था। इस विमान ने पहली उड़ान २३ फ़रवरी १९१४ को भरी.
सन १९१४ से १९१६ तक ऐसे करीब ३७४ विमान शाही उड़न कोर्प्स, शाही नौसेना की वायु सेवा व ऑस्ट्रेलियाई उड़न कोर्प्स के लिए बनाए गए। इसका उपयोग इन सेन्य संगठनो द्वारा प्रथम विश्वयुद्ध में जर्मन साम्राज्य के खिलाफ किया गया।
स्वामी त्रिगुणातीतानन्द
त्रिगुणातीतानन्द (30 जनवरी 1865 - 10 जनवरी 1915), पूर्व मठवासी नाम शारदा प्रसन्ना मित्रा, रामकृष्ण परमहंस के प्रत्यक्ष शिष्य थे।  उन्होंने रामकृष्ण मठ की मासिक बंगाली पत्रिका उद्बोधन की स्थापना की और बाद में, स्वामी विवेकानंद के कहने पर, 1902 में अमेरिका गए और सैन फ्रांसिस्को केंद्र का कार्यभार संभाला।
साइगा
साइगा () एक हिरण है जो मूल रूप से लाखों-करोड़ों की संख्या में यूरेशिया के स्तेपी क्षेत्र के एक विशाल भूभाग में रहा करता था लेकिन अनियंत्रित शिकार किये जाने से अब विलुप्त होने के ख़तरे में हैं। प्राचीनकाल में इनका क्षेत्र पश्चिम में कारपैथी पर्वतों और कॉकस क्षेत्र से लेकर पूर्व में ज़ुन्गारिया और मंगोलिया तक विस्तृत था। अत्यंतनूतन युग (प्लाइस्टोसीन​) में साइगा उत्तर अमेरिका में भी रहते थे। अब इनका क्षेत्र बहुत सिकुड़ चुका है। साइगा की मुख्य उपजाति () रूस के केवल एक स्थान (कैस्पियन-पूर्व क्षेत्र) में और काज़ाख़स्तान के केवल तीन स्थानों (यूराल, उस्त-उर्त, बेतपाक-दाला) में पाई जाती है। काज़ाख़स्तान के उस्तउर्त वाले समुदाय का कुछ अंश सर्दियों में उज़बेकिस्तान और कभी-कभार तुर्कमेनिस्तान में भी, कुछ महीनो के लिए चला जाता है। चीन और दक्षिणपश्चिम मंगोलिया से यह उपजाति विलुप्त हो चुकी है। साइगा की एक और मंगोलियाई उपजाति () है जो केवल पश्चिमी मंगोलिया में ही मिलती है।
साइगा अपने विचित्र नाक के लिए जाना-पहचाना जाता है। यह नाक लचकीला और ज़रा लटका हुआ होता है और अंग्रेज़ी में इसे लातिनी भाषा के 'प्रोबोसिस' () शब्द से बुलाया जाता है। साइगा अपने कंधे पर ६० से ८० सेमी (१ फ़ुट १० इंच से २ फ़ुट ७ इंच) लम्बा होता है। इसका वज़न ३६ से ६३ किलोग्राम होता है। यह ६ से १० साल जीता है। जहाँ बहुत से हिरणों के सींग खोखले होते है, वहाँ ऐंटिलोपिनाए उपपरिवार के सदस्यों के सींगों के अन्दर हड्डी होती है और साइगा में भी ऐसा ही है। नरों का आकार मादाओं से बड़ा होता है और अक्सर केवल नरों के ही सींग होते हैं। चीनी पारंपरिक चिकित्सा में इनके सींगों का प्रयोग किया जाता है इसलिए शिकार होने से यह जाति और भी ख़तरे में है।
साइगा यूरेशिया के महान शुष्क स्तेपी के घासीय मैदानों में बड़े झुंडों में रहते हैं और वहाँ उगने वाले पहुत से पौधे खाते हैं। इनमें वे कुछ ऐसे भी पौधे खाकर हज़म करने में सक्षम हैं जो अन्य जातियों के लिए ज़हरीले होते हैं। साइगा में लम्बे फ़ासलों को तय करने और नदियों को तैरकर पार करने की क्षमता है लेकिन यह पत्थरीले क्षेत्रों और खाइयों-पहाड़ों से दूर रहते हैं। इनकी युग्मन (ब्याहने की) ऋतू नवम्बर में शुरू होती है और नर आपस में मादाओं के लिए लड़ते हैं। जीतने वाले नर को ४ से ५० मादाओं का दस्ता मिल जाता है। बसंत में मादाओं के बछड़े होते हैं और देखा गया है कि दो-तिहाई माताओं में दो बछड़े जन्मते हैं।
सम और विषम अंक
गणित में सम () ऐसी संख्याओं को कहा जाता है जो 2 द्वारा पूर्णतः विभाज्य (डिविज़िबल​) हों, जैसे कि 0 2 4 6 8 10इत्यादि। यही कहने का एक और तरीका है कि सभी सम अंक 2 के गुणज (मल्टिपल) होते हैं। इस से विपरीत विषम () अंक ऐसे अंकों को कहा जाता है, जो २ द्वारा विभाज्य नहीं होते, जैसे 1 3 5 7 9 11आदि। यद्यपि मूल रूप से सम-विषम की अवधारणा अंको पर लगाई जाती थी, आधुनिक गणित में इसे अन्य चीज़ों पर भी लागू किया जाता है। किसी चीज़ की गणितीय समता () उसका वह लक्षण होती है जो यह बतलाए कि वह सम है या विषम।
यदि कोई संख्या सम है तो उसका अंतिम अंक भी सम ही होता है और इसी तरह विषम संख्या का अंतिम अंक भी केवल विषम ही हो सकता है। उदाहरण के लिए १२,३४,३४७ को अगर २ से विभाजित किया जाए तो यह विषम पाया जाएगा और यह इसके अंतिम अंक (७) को देखकर बिना कोई विभाजन करे तुरन्त ही बताया जा सकता है क्योंकि ७ स्वयं एक विषम अंक है।
सोप्विद टेबलोइड
सोप्विद टेबलोइड ब्रिटिश बाईप्लेन खेल विमान थे जिनका की बाद में सेन्य उपयोग किया गया. सोप्विद उड्डन कंपनी द्वारा बनाए गए यह कुछ पहले विमानों में से एक था। इसने नवंबर १९१३ में पहली उड़ान भरी व सन १९१५ में इसे सेवा से बहार कर दिया गया. ऐसे कुल ४२ टेबलोइड अव १३६ शेनइडर विमान बनाए गए। इनका उपयोग फ्रांस में शाही वायु कोर्प्स व शाही नौसेना के वायु कोर्प्स द्वारा प्रथम विश्वयुद्ध के शुरुआती दिनों में किया गया.
२२ सितम्बर १९१४ को इनका उपयोग बोम्बर विमानों के तोर पे भी किया गया व इन्हों सफल रूप से जेर्मन जमीन पर बम वर्षाये.
सेंचूरियन टैंक
सेनचुरियन टैंक, ब्रिटिश सेना का एक सफल युद्ध टैंक था जिसे की उसकी सेना में सन १९४५ में शामिल किया गया। मूल रूप से सेनचुरियन की बनावट उन सैकड़ों पिछले टैंको से काफी मेल खाती थी जो की ब्रिटिश सेना ने द्वितीय विश्वयुद्ध में काम में लिए, व यह उनसे काफी हद तक प्रेरित था पर उनके कई विफलताओ से सीख लेके इसकी तकनीक में भारी बदलाव किये गए थे।
सेनचुरियन टैंक सन १९४५ से १९९० तक सेवा में रहा व इसके कई प्रकार अब भी कई विदेशी सेनाओं के कार्य में लाये जा रहे हैं। इसका उपयोग भारत पकिस्तान के १९६५ के युद्ध में भारतीय थल सेना द्वारा किया गया जहा इसने पकिस्तान के अमेरिकी टैंक एम४७ पेटन से मुकाबाला किया। इसके अलावा इसने ब्रिटिश सेना की और से विभिन् युद्ध व हमलों में भाग लिया।
सेनचुरियन ३५ किलोमीटर प्रति घंटे की रफ़्तार के साथ ४५० किलोमीटर के क्षेत्र में युद्ध लड़ सकता था। इसे चार लोगो का दल चलाता था।
सेनचुरियन की चेसि कई अन्य पूल निर्माण, माइन खोजक आदि सेन्य उपकरणों में भी काम में लायी गयी।
रॉयल नेवल हॉस्पिटल जिब्राल्टर
रॉयल नेवल हॉस्पिटल जिब्राल्टर (), पूर्व नाम: ब्रिटिश मिलिट्री हॉस्पिटल जिब्राल्टर (), एक सैन्य अस्पताल था जिसका निर्माण 1903 के आसपास जिब्राल्टर में हुआ था। अस्पताल का उद्देश्य ब्रिटिश सैन्य कर्मियों और स्थानीय नाविकों को चिकित्सा सेवा मुहैया कराना था। अस्पताल जिब्राल्टर के दक्षिणी हिस्से में यूरोपा सड़क पर स्थित था। इसके अंतर्गत कुल तीन इमार्ते आती हैं। 1963 में अस्पताल को रॉयल नेवी को हस्तांतरित कर दिया गया था। वर्ष 2008 में इसे बंद कर दिया गया था ताकि इसका रिहायशी रूपांतरण हो सके, हालांकि यह कार्य अस्पताल के बंद होने से पहले ही शुरू हों चुका था।
ब्रिटिश मिलिट्री हॉस्पिटल जिब्राल्टर का निर्माण 1903 के आसपास जिब्राल्टर में ब्रिटिश सैन्य कर्मियों और स्थानीय नाविकों को चिकित्सा सेवा मुहैया कराने के उद्देश्य से किया गया था। यह औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित स्व-शासीब्रिटिश विदेशी क्षेत्र जिब्राल्टर के दक्षिणी हिस्से में यूरोपा सड़क पर स्थित था। इसमें तीन मंजिला इमार्ते थी जिनमें कुल तीन सौ बिस्तरों की सुविधा थी। बहारी दीवारों के हल्के नीले रंग ने अस्पताल को इसका उपनाम द वेजवुड कैसल नाम दिया। अस्पताल में आएँ आगंतुकों में महारानी एलेक्ज़ेंड्रा (1905) और जॉर्ज पंचम (1912) जैसी हस्तियाँ शामिल हैं।
ब्रिटिश मिलिट्री हॉस्पिटल ने स्पेनिश ग्रह युद्ध (1936-1939) के दौरान हताहतों को चिकित्सा सेवा मुहैया कराई। हताहतों में जर्मन युद्धपोत "डचलैंड" के 55 आदमी भी थे, जिनके जहाज पर उस समय बमबारी कर दी गई थी जब वे इबिथा द्वीप पर लंगर डाले हुए खड़े थे। अस्पताल पहले से ही अपनी सीमा पर था चूँकि उसके ज्यादातर बिस्तर एचएमएस हंटर के हताहतों से भरे हुए थे, ब्रिटिश नौसेना का युद्धपोत जो मई 1937 में अल्मरिया के नजदीक गश्त देते वक्त बारूदी सुरंग से जा टकराया था। उसी समय अस्पताल के कर्मचारी अस्पताल के अपने खुद के जहाज एचएम मेन के हताहतों की देखरेख में लगे हुए थे। कई हताहतों में अत्यधिक रूप से जल चुके लोग भी शामिल थे। हताहतों की संख्या इतनी बढ़ चुकि थी कि क्वीन एलेक्ज़ेंड्रा इम्पीरियल मिलिट्री नर्सिंग सर्विस की चार नर्सों को फ्लाइंग बोट पकड़ के तत्काल अस्पताल जर्मन हताहतों की देखभाल के लिए आना पड़ा। उसके आने वाले एक वर्ष बाद इन चार में से एक नर्स को जर्मन रेड क्रॉस सम्मान से नवाजा गया और एडोल्फ हिटलर से प्रमाणपत्र भी प्राप्त हुआ।
मूरिश किला
मूरिश किला जिब्राल्टर में स्थित एक एतिहासिक मध्ययुगीन किला है। इसमें कई इमारतें, द्वार, किलेबंद दीवारें व मशहूर टावर ऑफ़ होमेज व गेट हाउस शामिल है। इसमें स्थित टावर ऑफ़ होमेज जिब्राल्टर आने वाले यात्रियों को दूर से ही दिख जाता है। मूरिश किले का जिब्राल्टर में निर्माण मिरिनिद वंश ने करवाया था जिससे यह इबिरियाई पेनिज्वेला कि एक अद्वितीय वास्तु बन गया।
किले के एक हिस्से में जिब्राल्टर का एच एम कारागृह भी स्थित था परन्तु उसे २०१० में स्थानांतरित कर दिया गया।
जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें ननिन्दर्थाल काल से मूरिश, स्पेनी व वर्तमान ब्रिटिश साम्राज्य शामिल है।
जिब्राल्टर के इतिहास में मूरिश साम्राज्य सबसे लम्बा चला आ रहा है जो ७११ से १३०९ तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।
स्पेन पर मूरिश कि चढ़ाई तारिक इबिन ज़ियाद व मूसा इबिन नसीर ने कि थी। इस कारण वश जिब्राल्टर स्पेन कि चढ़ाई में एक मिल का पत्थर व फ्रांस का एक हिस्सा बन गया। यह चढ़ाई केवल बाईस दिनों में कि गई। रणनीति कि दृष्टी से जिब्राल्टर का महत्त्व मूरिश साम्राज्य के अंतिम दिनों में बढ़ा जब ईसाईयों ने सफलतापूर्वक गुअदाल्कुविर घाटी पर अधिकार कर लिया जो ग्रानाडा के साम्राज्य व उत्तरी अफ्रीका में स्थित मूरिश हिस्सों को जोड़ने वाली महत्वपूर्ण घाटी थी।
मूरिश किले का निर्माण आठवीं शताब्दी ईसापूर्व में शुरू हुआ परन्तु इसका कोई प्रमाण नहीं है कि इसका कार्य पूर्ण कब हुआ था।
खुर
खुर () कुछ स्तनधारी जानवरों के पाऊँ की उँगलियों के उस अंतिम भाग को कहा जाता है जो उनका भार उठाए और केराटिन नामक नाखून-जैसी सख़्त​ चीज़ से ढका हो।खुर को सूम भी कहते है। खुर वाले पशुओं को खुरदार या अंग्युलेट () कहा जाता है और इनमें बहुत से जाने-पहचाने जानवर शामिल हैं जैसे कि घोड़ा, गधा, ज़ेब्रा, गाय, गेंडा, ऊँट, दरियाई घोड़ा, सूअर, बकरी, तापीर, हिरन, जिराफ़, ओकापी, साइगा और रेनडियर। खुर का किनारा और अंदरूनी भाग दोनों पशु का भार उठाते हैं। खुर जानवर के चलने से घिसते रहते हैं लेकिन नाखूनों की तरह आजीवन उगते भी रहते हैं।
जीववैज्ञानिक खुरों में उँगलियों की संख्या के आधार पर खुरों को दो श्रेणियों में बांटते हैं: सम संख्या (ईवन) वाले खुर और विषम संख्या (ऑड) वाले खुर।
रसरत्नसमुच्चय
रसरत्नसमुच्चय रस चिकित्सा का सर्वांगपूर्ण ग्रन्थ है। इसमें रसों के उत्तम उपयोग तथा पारद-लोह के अनेक संस्कारों का उत्तम वर्णन है। यह वाग्भट की रचना है।
रसशास्त्र के मौलिक रसग्रन्थों में रसरत्नसमुच्चय का स्थान सर्वोच्च है। इसमें पाये जाने वाले स्वर्ण, रजत आदि का निर्माण तथा विविध रोगों को दूर करने के लिये उत्तमोत्तम रस तथा कल्प अपनी सादृश्यता नहीं रखते। यह ग्रन्थ जितना उच्च है उतना ही गूढ़ और व्यावहारिकता में कठिन भी है।
१- मङलाचरणम्
२ - महारसाः
३ - उपरसाः साधारणरसाश्च
४ -रत्नानि
५- लोहानि
६ -शिष्योपनयनम्
७- रसशाला
८ - परिभाषा
९ -यन्त्राणि
१० -मूषादिकथनम्
११- रसशोधनादिकथनम्
१२- ज्वरचिकित्सनम्
१३- रक्तपित्तादिचिकित्सनम्
१४- राजयक्ष्मादिचिकित्सनम्
१५- अर्शसां चिकित्सनम्
१६- उदावर्तादिचिकित्सनम्
१७- चिकित्सनम्
१८- विद्रध्यादिचिकित्सनम्
१९- उदरादिचिकित्सनम्
२०- विसर्पादिचिकित्सनम्
२१- वातव्याध्यादिचिकित्सनम्
२२- बन्ध्यादिचिकित्सनम्
२३- उन्मादवातादिचिकित्सनम्
२४- कर्णरोगादिचिकित्सनम्
२५- क्षुद्ररोगादिचिकित्सनम्
२६- जरारोगचिकित्सनम्
२७- वाजीकरणम्
२८- लोहकल्पः
२९- विषकल्पः
३०- रसकल्पः
बैंकिंग लोकपाल योजना
बैंकिंग लोकपाल योजना २००६ (Banking Ombudsman Scheme) भारतीय बैंकों के ग्राहकों की शिकायतों एवं समस्याओं को सुलझाने के लिये आरम्भ की गयी एक योजना है। इसके अन्तर्गत एक 'बैंकिंग लोकपाल' की नियुक्ति की जाती है जो एक अर्ध-न्यायिक प्राधिकारी है। वैसे तो बैंकिंग लोकपाल योजना 1995 में लागू की गई थी, लेकिन 2002 एवं 2006 में इस योजना का दायरा बढ़ाते हुए संशोधन किए गए, ताकि बैंकों द्वारा स्वच्छ, पारदर्शी, भेदभाव रहित और जिम्मेदारी पूर्वक बैंकिंग सेवाएं प्रदान की जा सकें। यह एक स्वशासी स्वतंत्र संस्था है जो बैंकों द्वारा प्रदान की गई सेवाओं की निगरानी रखती है। ग्राहक किसी भी बैंक के अधिकारी व कर्मचारी की शिकायत व समय से सेवाएं न मिलने पर बैंकिंग लोकपाल को शिकायत डाक, ई मेल, आन लाइन दर्ज करा सकता है। निशुल्क की जाने वाली इस शिकायत का निस्तारण तीस दिन के अंदर किया जाता है। ग्राहकों की सुविधा व बैंकों में पारदर्शिता लाने के लिए यह योजना संचालित है।
बैंक ग्राहकों द्वारा बैंकिंग सेवाओं में पाई गई कमियों के संबंध में अपनी शिकायतों के समाधान हेतु उन्हें द्रुतगति वाला और कम खर्च वाला मंच प्रदान करने के लिए भारतीय रिजर्व बैंक द्वारा मुख्यतया क्षेत्रीय ग्रामीण बैंकों पर भी लागू करके इसका विस्तार करने में संशोधित किया गया था। 1 भारतीय रिजर्व बैंक ने नए क्षेत्रों में ग्राहकों की शिकायतों जैसे क्रेडिट कार्ड संबंधी शिकायतों, बैंकों के सेल्स एजेन्टों द्वारा वचनबद्ध सेवाएं प्रदान न करने और बैंकों द्वारा वचनबद्धता को पूरा न करने, ग्राहकों को पूर्व सूचना दिए बिना सेवा प्रभार लगाने तथा छोटे मूल्यवर्ग के नोट व सिक्के स्वीकार न करने या छोटे मूल्यवर्ग के नोट स्वीकार करने हेतु कमीशन लेने के संबंध में शिकायत कर सकेंगे।
बैंकिंग लोकपाल योजना सबसे पहले १९९५ में आरम्भ की गयी थी। इसे २००२ में पुनरीक्षित (revise) किया गया। वर्तमान योजना १ जनवरी २००६ से लागू है।
गिरीश नागराजेगौड़ा
गिरीश होसानगरा नागराजेगौड़ा () एक भारतीय एथलीट है जिन्होंने २०१२ लंदन पैरालिम्पिक खेलों में पुरुषों की ऊँची कूद स्पर्धा के एफ४२ वर्ग में रजत पदक प्राप्त किया। सिजर्स तकनीक की मदद से फाइनल में १.७४ मीटर ऊँची कूद लगाकर पैरालिम्पिक खेलों में पदक जीतने वाले वह आठवें भारतीय है।
२४ वर्षीय नागराजेगौड़ा कर्नाटक राज्य के हासन जिले में स्थित वसनगरा गाँव से है। वह सन् २००८ के पश्चात् से विकलांग व्यक्तियों की सहायता के लिए बंगलौर आधारित एक गैर-सरकारी संगठन "समर्थनम" द्वारा प्रायोजित है। पैरालिम्पिक खेलों की तैयारी हेतु उन्होंने बासिलडन खेल गाँव में हुए तीन सप्ताह के प्रशिक्षण शिविर में भी हिस्सा लिया था।
राजकुमारी रत्ना सिंह
राजकुमारी रत्ना सिंह (जन्म : 29 अप्रैल, 1959) एक भारतीय राजनेता है और भारतीय राष्ट्रीय कांग्रेस की सदस्य है। लोकसभा सदस्य राजकुमारी रत्ना सिंह ग्यारहवीं, तेरहवीं और पंद्रहवीं लोकसभा की सदस्य चुनी गयीं। नेशनल इलेक्शन वाच नामक एनजीओ की रिपोर्ट मुताबिक देश की सबसे धनी महिला सांसद प्रतापगढ़ की राजकुमारी रत्ना सिंह हैं, जिनकी कुल संपत्ति 67 करोड़ 82 लाख रुपये हैं।
राज कुमारी रत्ना सिंह का जन्म 29 अप्रैल, 1959 को हुआ। इनके पिता का नाम राजा दिनेश सिंह था। इन्होंने वाणिज्य से स्नातक की पढ़ाई की। श्री जय सिंह सिसोदिया के साथ इनका राजशी विवाह हुआ। जिससे एक पुत्र और पुत्री की उत्पत्ति हुई। इनका चुनाव क्षेत्र हमेशा से उत्तर प्रदेश का प्रतापगढ़ जिला ही रहा है। ये भारतीय राष्ट्रीय कांग्रेस द्वारा निर्वाचित होती आई हैं।
राजकुमारी रत्ना सिंह, जो कालाकांकर रियासत की वंशज हैं। उनके पिता दिनेश सिंह जिन्हें इंदिरा गांधी का करीबी माना जाता था, वह भी यहां सांसद रह चुके थे। राजघराने में ब्याही गई रत्ना सिंह इस सीट से वर्ष 1996 और फिर 1999 में दो बार बतौर सांसद चुनी गई हैं। हालांकि वर्ष 2004 में वह शाही परिवार के ही अक्षय प्रताप सिंह से चुनाव हार गई थीं। अक्षय समाजवादी पार्टी (सपा) के मौजूदा विधायक एवं भदरी रियासत के वंशज रघुराज प्रताप सिंह उर्फ राजा भैया के चचेरे भाई हैं। अक्षय को भी सपा ने अपना उम्मीदवार बनाया है। इस बार दोनों राजघराने के सदस्य फिर से चुनाव मैदान में आमने-सामने हैं। रत्ना सिंह कांग्रेस के टिकट पर चुनाव लड़ रही हैं वहीं अक्षय प्रताप सिंह सपा का उम्मीदवार है। रत्ना सिंह २०१४ लोक चुनाव कुँवर हरिवंश सिंह हार गई।
इस समय रत्ना जी विभिन्न पदों से सेवा दे रही है
रत्ना सिंह प्रतापगढ़ निर्वाचन क्षेत्र भारतीय आम चुनाव २००९ में आ गये, अपने निकटतम समाजवादी पार्टी के प्रतिद्वंद्वी शिवाकांत ओझा को हराने, ३०,००० से अधिक मतों से अक्षय प्रताप सिंह तीसरे में आया थे और 4 विख्यात आपराधिक राजनीतिज्ञ अतीक अहमद थे। जो जेल से चुनाव लड़ रहा थे। आंशिक रूप से, उसकी जीत को एक चुनावी जिला, जिससे माफिया सरगना राजा भैया कुंडा जिले एक अलग क्षेत्र के लिए फिर से आवंटन करने के लिए जिम्मेदार ठहराया गया गया है।
एम ४६ पेटन
एम ४६ पेटन एक अमेरिकी मध्यम टैंक था। यह पहला ऐसा टैंक था जिसका की नाम द्वितीय विश्वयुद्ध की तीसरी अमेरिकी आर्मी के कमांडर जनरल व युद्धों में टैंको के उपयोग के हिमायती जिओर्ज एस. पेटन के नाम पर रखा गया।
एम ४६ पेटन मूल रूप से पुराने एम २६ पेर्शिंग टैंक का उन्नत रूप था। इसे अमरीकी सेना ने शीतयुद्ध के प्रारंभिक वर्ष १९४९ से १९५० तक काम में लिया। ऐसे करीब ११६० टैंक बनाये गए थे जीनेमें ३६० एम ६४ ऐ१ भी शामिल है। इसका उत्पादन सन १९५० से लेकर १९५० वे दशक के मध्य से अंत तक हुआ। इसे डेट्रोइट आर्सनल टैंक प्लांट ने बनाया था। एम ४६ पेटन ४८ किलोमीटर की गति की साथ १३० किलोमीटर के क्षेत्र में युद्ध कर सकता था।
अमेरिकी सेना ने इसे कोरियाई युद्ध में मुख्य तौर से काम में लिया। इसके अलावा यह बेल्जियम, फ़्रांस व इटली की सेनाओं की सेवाओं में भी रहा।
कारपैथी पर्वत
कारपैथी पर्वत () पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।
पारंपरिक रूप से कारपैथी पर्वतों को तीन भागों में देखा जाता है: पश्चिमी कारपैथी (चेक गणतंत्र, पोलैंड व स्लोवाकिया), मध्य कारपैथी (दक्षिणपूर्वी पोलैंड, पूर्वी स्लोवाकिया, युक्रेन व रूमानिया]] और दक्षिणी कारपैथी (रूमानिया व सर्बिया)। करपैथियों की सबसे ऊँची उपश्रेणी का नाम तात्रा पर्वत शृंखला () है, जिन्हें अनौपचारिक रूप से 'ऊँचे तात्रा' () भी कहा जाता है। कारपैथी पर्वतों का सबसे ऊँचा पहाड़ - स्लोवाकिया में स्थित २,६५५ मीटर (८,७११ फ़ुट) लम्बा गेरलाचोव्सकी श्तित () - इसी तात्रा श्रेणी का हिस्सा है।
मह्मीत सय्यद
मह्मीत सय्यद (कश्मीरी: مہمیت سید) एक हिन्दुस्तानी ग़ज़ल गुलूकार है। वो इसकी कश्मीरी गाने, नग़मे के लिए जाना जाता है।
उसके जनम श्रीनगर, जम्मू और कश्मीर में हुआ और अभी भी वहाँ रहता है।
फ़ीनिक्स, एरिजोना
फ़िनक्स शहर संयुक्त राज्य अमेरिका के एरिजोना राज्य की राजधानी है व साथ ही यह अमेरिका का छठा सबसे ज्यादा आबादी वाला शहर भी है। फ़िनक्स में सन २०१० की अमेरिकी जनगणना के अनुसार १४,४५,६३२ लोग रहते है।
लगभग २००० साल पहले होहोकम लोग इस जमीन पर रहा करते थे व माना जाता है की सन १३०० से १४५० बीच पड़े भयंकर सूखे व बाढ़ की वजह से व यहाँ से चले गए।
सैन एन्टोनियो
सैन एन्टोनियो संयुक्त राज्य अमेरिका का सातवा व टेक्सस राज्य का दूसरा सबसे ज्यादा आबादी वाला शहर है। इसकी आबादी १३ लाख के करीब है व यह अमेरिका के १० सबसे तेज बड़ रहे शहरो की सूची में सबसे शीर्ष में आता है। सैन एन्टोनियो का नाम सेंट एंथोनी के नाम पर पड़ा.
सैन डिएगो
सैन डिएगो संयुक्त राज्य अमेरिका का आठवा व कैलिफ़ोर्निया राज्य का दूसरा सबसे ज्यादा आबादी वाला शहर है। यह शहर प्रशान्त महासागर के मुहाने पर बसा है व इसकी सीमा मेक्सिको से सीधी जुड़ती है। सन २०१० की जनगणना के अनुसार इस की आबादी १३,०१,६१७ थी।
मूलरूप से सैन डिएगो कुमेयाय लोगों का घर था और वो पहली जगह भी जहाँ यूरोपियन लोग अमेरिका में पहली बार आये थे व जो कि आज अमेरिका के पश्चिमी तट का हिस्सा है।
जैक्सनविल, फ्लोरिडा
जैक्सनविल संयुक्त राज्य अमेरिका के फ्लोरिडा राज्य का सबसे ज्यादा आबादी व भूमि क्षेत्र वाला शहर है। इसकी आबादी सन २०१० की अमेरिकी जनगणना के अनुसार १३,४५,५९६ थी। इस शहर का कुल भूमि क्षेत्र २२६४ वर्ग किलोमीटर है।
जैक्सनविल पूर्वोत्तर फ्लोरिडा के पहले तट क्षेत्र में है और सेंट जॉन्स नदी के तट पर केंद्रित है। जैक्सनविल के आधुनिक शहरी क्षेत्र में हजारों साल से लोग बसे हुए है व यहाँ यूरोपीय खोजकर्ता सबसे पहले सन १५६२ में आये.